**Ministru kabineta rīkojuma projekta “Par apropriācijas pārdali starp Iekšlietu ministrijas budžeta apakšprogrammām un pasākumiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts saskaņā ar Ministru kabineta 2009. gada 15. decembra instrukcijas Nr.19 ”Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali starp Iekšlietu ministrijas budžeta apakšprogrammām un pasākumiem” (turpmāk – rīkojuma projekts) sagatavots, pamatojoties uz likuma “Par valsts budžetu 2019. gadam” 56. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I. Finansējuma pārdale no budžeta apakšprogrammas 11.01.00 “Pilsonības un migrācijas lietu pārvalde” pasākuma “Eiropas Parlamenta vēlēšanu nodrošināšana 2019. gadā”** **145 731 *euro* apmērā.**  Budžeta apakšprogrammā 11.01.00 “Pilsonības un migrācijas lietu pārvalde”finanšu līdzekļu ekonomija ir izveidojusies saistībā ar *pasākuma “Eiropas Parlamenta vēlēšanu nodrošināšana 2019. gadā”* ieviešanas gaitā noslēgtajiem līgumiem. Atbilstoši noslēgtajiem līgumiem sākotnēji plānoto finansējumu (plāns 783 853 *euro*) pasākumam “Eiropas Parlamenta vēlēšanu nodrošināšana 2019. gadā” iespējams samazināt par **145 731 *euro***, ņemot vērā sākotnēji plānoto izdevumu samazinājumu šādās izdevumu pozīcijas:   * vēlētāju paziņojumu nosūtīšana uz vēlētāju dzīvesvietas adresi (sākotnēji plānoti izdevumi 0,30 *euro* + PVN par viena paziņojuma nosūtīšanu uz vēlētāju dzīvesvietas adresi, atbilstoši noslēgtajam līgumam cena par viena paziņojuma nosūtīšanu uz vēlētāju dzīvesvietas adresi ir 0,215 *euro* + PVN); * Vēlētāju reģistra profesionāli tehniskā uzturēšana un atbalsts (sākotnēji plānoti izdevumi 90 cilvēkdienām; faktiski nepieciešami izdevumi 20 cilvēkdienām); * Vēlētāju reģistra sagatavošana Eiropas Parlamenta vēlēšanām un tā funkcionalitātes pilnveidošana procedūru nodrošināšana (sākotnēji plānoti izdevumi 200 cilvēkdienām; faktiski nepieciešami izdevumi 90 cilvēkdienām).   **II. Finansējuma pārdale.**  **1. Budžeta apakšprogrammas 11.01.00 “Pilsonības un migrācijas lietu pārvalde” ietvaros 67 297 *euro*, lai sniegtu materiālo palīdzību repatriantiem.**  Saskaņā ar Repatriācijas likuma 20. pantu Pilsonības un migrācijas lietu pārvalde sniedz materiālo palīdzību repatriantiem.  Budžeta apakšprogrammā 11.01.00 “Pilsonības un migrācijas lietu pārvalde” 2005. gadā tika piešķirts finansējums 71 144 *euro* apmērā, kas ir nepietiekami, lai Repatriācijas likuma 20. panta noteiktajā apjomā sniegtu  materiālo palīdzību repatrianta statusu ieguvušajām personām.  Papildus finansējums nepieciešams, jo finansiālu ietekmi rada minimālās mēneša darba algas palielinājums valstī. Minimālā mēneša darba alga 2017. gadā  bija 380 *euro* un attiecīgi pabalsta apmērs repatriantam bija 342 *euro* (90%  no valstī noteiktās minimālās mēneša darba algas). No 2018. gada minimālā mēneša darba alga palielināta, un tā noteikta 430 *euro* apmērā (pabalsta apmērs no 2018. gada ir 387 *euro*). Personu skaits, kurām tiek piešķirts repatrianta statuss,  nemazinās.  2018. gadā pabalstu izmaksai personām, kurām piešķirts repatrianta statuss izlietoti 144 137 *euro* un veiktas finanšu resursu pārdales starp izdevumu klasifikācijas kodiem atbilstoši ekonomiskajām kategorijām (EKK) 72 993 *euro* apmērā jeb palielinājums par 103%. 2017. gadā izlietoti 97 486 *euro* un veiktas pārdales 26 342 *euro* apmērā jeb palielinājums par 37%.  No 2019. gada 1. janvāra līdz 30. aprīlim materiālās palīdzības izmaksas repatrianta statusu ieguvušajām personām veiktas 41 016,51 *euro* apmērā jeb 57,7 % no 2019. gadam plānotā finansējuma (plāns 71 144 *euro*):   |  |  |  |  | | --- | --- | --- | --- | | Sniegtās palīdzības veids | Apmērs, *euro* | Gadījumu skaits | Izdevumi *(euro)* | | Ikmēneša pabalsts izmaksai repatriantam bezdarba gadījumā | 387 | 52 | 20 124,00 | | Pabalsts ar pārcelšanos uz pastāvīgu dzīvi saistīto ceļa izdevumu segšanai | 632,40 | 25 | 15 809,97 | | Pabalsts latviešu valodas apmācībai | 87,63 | 58 | 5 082,54 | | **Izmaksas kopā** | | | **41 016,51** |   Lai nodrošinātu materiālās palīdzības izmaksas repatrianta statusu ieguvušajām personām no 2019. gada 1. maija līdz 30. decembrim tiek prognozēts, ka nepieciešams finansējums 97 424 *euro* apmērā:   |  |  |  |  |  | | --- | --- | --- | --- | --- | | Sniegtās palīdzības veids | Apmērs, *euro* | Periods (mēnešu skaits) | Vidējais gadījumu skaits mēnesī | Izdevumi *(euro)* | | Ikmēneša pabalsts izmaksai repatriantam bezdarba gadījumā | 387 | 8 | 19 | 58 824 | | Pabalsts ar pārcelšanos uz pastāvīgu dzīvi saistīto ceļa izdevumu segšanai | 632 | 8 | 5 | 25 280 | | Pabalsts latviešu valodas apmācībai | 87,63 | 8 | 19 | 13 320 | | **Izmaksas kopā** | | | | **97 424** |   Prognozētās izmaksas 2019. gadam kopā: 41 017 *euro* + 97 424 *euro* = 138 441 *euro*.  Papildus nepieciešams finansējums 138 441 *euro* – 71 144 *euro* = **67 297 *euro*** apmērā.  **2. Budžeta apakšprogrammai 40.02.00 “Nekustamais īpašums un centralizētais iepirkums” 78 434 *euro* apmērā.**  Ņemot vērā pasākuma “Eiropas Parlamenta vēlēšanu nodrošināšana 2019. gadā” ieviešanas rādītājus (2019. gadā veidojas finanšu līdzekļu ekonomija), nepieciešams pārdalīt neizlietoto finansējumu Iekšlietu ministrijas budžeta apakšprogrammai 40.02.00 “Nekustamais īpašums un centralizētais iepirkums” šādu pasākumu īstenošanai:  1) *Latvijas Republikas un Krievijas Federācijas valsts robežas demarkācijai –* ***42 452 euro****.*  Nodrošinājuma valsts aģentūrai budžeta apakšprogrammā 40.02.00 „Nekustamais īpašums un centralizētais iepirkums” 2018. gadā tika piešķirts finansējums ilgtermiņa saistību pasākumam “Latvijas Republikas un Krievijas Federācijas valsts robežas demarkācija” 99 490 *euro* apmērā.  Neapgūtie asignējumi 2018. gadā sastāda 42 452 *euro* (izdevumi pamatkapitāla veidošanai).  Lai nodrošinātu Latvijas Republikas un Krievijas Federācijas valsts robežas demarkāciju, Nodrošinājuma valsts aģentūra plānoja 2018. gadā:   * 2016. gada 19. janvārī noslēgtā līguma Nr.IeM NVA 2016/15-Pak (iepirkuma identifikācijas Nr.IeM NVA 2015/140) ar SIA “Baltex Group” ietvaros veikt atlikušajām īpašuma vienībām zemes ierīcības projektu izstrādi un realizāciju, zemes kadastrālā uzmērīšanu un reģistrāciju  Nekustamā īpašuma valsts kadastra informācijas sistēmā (turpmāk –NĪVKIS) 11 599 *euro*, veiktie izdevumi 2018.gadā – 6 430 *euro*; * veikt atsavināto nekustamo īpašumu reģistrāciju zemesgrāmatā uz valsts vārda Iekšlietu ministrijas personā, papildus noslēgtajiem līgumiem par kopējo summu 3 026 *euro*, veikt nostiprinājuma lūguma parakstīšanu pie notāra 63 īpašumiem par kopējo summu 4 158 *euro*, kā arī nekustamo īpašumu ierakstīšanu zemesgrāmatā 63 īpašumiem par kopējo summu 2 205 *euro* un atlīdzības veikšanu fiziskām un juridiskām personām par atsavinātiem īpašumiem valsts vajadzībām 78 502 *euro* apmērā, veiktie izdevumi 2018. gadā 51 572 *euro*.   2018. gadā paredzētie darbi netika izpildīti plānotajā apjomā, jo:  ­– SIA “Baltex Group” nenodrošināja darbu izpildi līgumā noteiktajā termiņā un apjomā – netika saņemtas piekrišanas no zemes īpašniekiem par Valsts zemes dienesta atzinumu un zemes ierīcības izstrādi, kā arī pilnvarojumi no zemes īpašnieka, tika konstatēts, ka dažiem nekustamajiem īpašumiem īpašnieki atrodas ārzemēs un pilnvarotai personai nav pilnvarojuma nekustamā īpašuma sadalīšanai un atsavināšanai, dažiem nekustamajiem īpašumiem īpašnieki ir miruši un notiek īpašumu tiesību maiņa, vai arī īpašnieki nav sastopami to dzīves vietās;   * nebija iespējams veikt nekustamo īpašumu atsavināšanu un ierakstīšanu zemesgrāmatā plānotājā apjomā – veicot nekustamo īpašumu atsavināšanas procesu vairākiem nekustamajiem īpašumiem īpašnieki nepiekrita īpašuma atsavināšanai un tika uzsākts piespiedu atsavināšanas process, daži nekustamo īpašumu īpašnieki miruši un nebija vēl iestājušās mantojuma tiesības, līdz ar to būtiski aizkavējās nekustamo īpašumu atsavināšanas process.   Lai nodrošinātu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem un, lai turpinātu atsavināšanas procesu, kas saistīts ar Latvijas Republikas un Krievijas Federācijas valsts robežas joslas ierīkošanu, 2019. gadā nepieciešams finansējums 42 452 *euro* apmērā, tajā skaitā:   * saskaņā ar noslēgto līgumu ar SIA “Baltex Group”, kura ietvaros tiek veikta zemes ierīcības projektu izstrāde un realizācija, zemes kadastrālā uzmērīšana un reģistrācija NĪVKIS, plānotie izdevumi 2019. gadā ir 5 169 *euro*; * lai nodrošinātu atsavināto nekustamo īpašumu reģistrāciju zemesgrāmatā uz valsts vārda Iekšlietu ministrijas personā, 2019. gadā nepieciešams veikt maksājumus par nekustamo īpašumu novērtēšanu 22 125 *euro*, nostiprinājuma lūguma parakstīšanu pie notāra: 26 īpašumi x 66 *euro* = 1 716 *euro*, kā arī nekustamo īpašumu ierakstīšanu zemesgrāmatā: 26 īpašumi x 30 *euro* = 780 *euro* un atlīdzību fiziskām un juridiskām personām par atsavinātiem īpašumiem valsts vajadzībām 12 662 *euro*.   Likumprojekti, kas paredz atsavināt sabiedrības vajadzībām – Latvijas Republikas un Krievijas Federācijas valsts robežas joslas ierīkošanai 12 metru platumā – 14 nekustamos īpašumus, ir iesniegti Saeimā (likumprojekts Nr.64/Lp13 iesniegts Saeimā 2018. gada 13. decembrī, likumprojekts Nr.211/Lp13 iesniegts Saeimā 2019. gada 21. janvāri, likumprojekts Nr.246/Lp13 iesniegts Saeimā 2019. gada 1.martā).  Ņemot vērā veicamo procesu sarežģītību un laikietilpīgumu, izdevumi pa izdevumu veidiem var tik precizēti atbilstoši faktiskajai situācijai 2019. gadā.  2) *Depo ēku pielāgošanai Valsts ugunsdzēsības un glābšanas dienesta vajadzībām –* ***35 982 euro:***   * 13 491 *euro*, lai veiktu garāžas ēkas pārbūvi saskaņā ar izstrādāto būvprojektu, kas nodrošinātu jaunās ugunsdzēsības tehnikas izvietošanu Rīgas ielā 104, Krāslavā; * 11 036 *euro*, lai veiktu garāžas un šķūņa nojaukšanu Rīgas ielā 4, Ogrē; * 11 455 *euro*, lai veiktu iebraucamo vārtu nomaiņu Bišu ielā 3A, Jūrmalā. Vārtu nomaiņa nepieciešama, lai Valsts ugunsdzēsības un glābšanas dienesta garāžu ēkās izvietotu jauno ugunsdzēsības tehniku.   Likuma “Par valsts budžetu 2019. gadam” 56. pants nosaka, ka finanšu ministram, veicot apropriāciju pārdales ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ir tiesības veikt apropriācijas pārdali citiem mērķiem no jaunajām politikas iniciatīvām un citiem prioritārajiem pasākumiem 2017.—2019. gadam, prioritārajiem pasākumiem 2018.—2020. gadam un prioritārajiem pasākumiem 2019. gadam piešķirtā finansējuma, ja ir pieņemts Ministru kabineta lēmums un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali. Pasākumam “Eiropas Parlamenta vēlēšanu nodrošināšana 2019. gadā” finansējums tika piešķirts saskaņā ar 2018. gada 10. aprīļa sēdē nolemto (prot. Nr.19, 36.§) ar mērķi, lai nodrošinātu Eiropas Parlamenta vēlēšanas. Tādējādi nepieciešams Ministru kabineta lēmums, lai finansējumu, kas 2019. gadā tiek plānots pasākumam “Eiropas Parlamenta vēlēšanu nodrošināšana 2019. gadā” un kas netiks pilnībā apgūts, pārdalītu citu, Iekšlietu ministrijas resora iestādēm būtiski nepieciešamu pasākumu finansēšanai.  Ņemot vērā minēto, Ministru kabineta rīkojuma projekts paredz:   * atļaut Iekšlietu ministrijai pārdalīt finansējumu no budžeta apakšprogrammas 11.01.00 “Pilsonības un migrācijas lietu pārvalde” pasākuma “Eiropas Parlamenta vēlēšanu nodrošināšana 2019. gadā”:   - lai sniegtu materiālo palīdzību repatriantiem 67 297 *euro* (budžeta apakšprogramma 11.01.00 “Pilsonības un migrācijas lietu pārvalde”);  - ilgtermiņa saistību pasākumam “Latvijas Republikas un Krievijas Federācijas valsts robežas demarkācija” 42 452 *euro* (budžeta apakšprogramma 40.02.00 “Nekustamais īpašums un centralizētais iepirkums”);  - depo ēku pielāgošanai Valsts ugunsdzēsības un glābšanas dienesta vajadzībām 35 982 *euro* (budžeta apakšprogramma 40.02.00 “Nekustamais īpašums un centralizētais iepirkums”);   * Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei; * finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali, veikt apropriācijas pārdali. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra, Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 145 731 | 0 | 0 | 0 | 0 | 0 |
| 2.1. valsts pamatbudžets | 0 | 145 731 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 145 731 | 0 | 0 | 0 | 0 | 0 |
| 3.1. valsts pamatbudžets | 0 | - 145 731 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 145 731 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējuma pārdale **145 731 *euro*** apmērā no budžeta apakšprogrammas 11.01.00 “Pilsonības un migrācijas lietu pārvalde” pasākuma “Eiropas Parlamenta vēlēšanu nodrošināšana 2019. gadā”   * budžeta apakšprogrammas 11.01.00 “Pilsonības un migrācijas lietu pārvalde” ietvaros, lai sniegtu materiālo palīdzību repatriantiem **67 297 *euro*** (EKK 6239) * budžeta apakšprogrammai 40.02.00 “Nekustamais īpašums un centralizētais iepirkums”:  1. ilgtermiņa saistību pasākumam “Latvijas Republikas un Krievijas Federācijas valsts robežas demarkācija” **42 452 *euro***(EKK 5200); 2. depo ēku pielāgošanai Valsts ugunsdzēsības un glābšanas dienesta vajadzībām **35 982 *euro***(EKK 5200).   Finansējuma pārdale Iekšlietu ministrijai piešķirtā finansējuma ietvaros starp apakšprogrammām, pasākumiem un izdevumu klasifikācijas kodiem atbilstoši ekonomiskajām kategorijām (EKK):   |  |  |  | | --- | --- | --- | | Budžeta apakšprogramma, pasākums | Izdevumu EKK | Pārdale | | **11.01.00** | **KOPĀ:** | **- 145 731** | | Pārdale no  pasākuma “Eiropas Parlamenta vēlēšanu nodrošināšana 2019. gadā” | EKK 2210 | -47 721 | | EKK 2251 | -38 115 | | EKK 5121 | -59 895 | |  | **KOPĀ (1+2+3)** | **145 731** | | **11.01.00 ietvaros** | **Kopā (1)** | **67 297** | | 1)Pārdale, lai sniegtu materiālo palīdzību repatriantiem | EKK 6239 | 67 297 | | **Uz 40.02.00**  **tajā skaitā:** | **Kopā (2+3):** | **78 434** | | 2) Pārdale ilgtermiņa saistību pasākumam “Latvijas Republikas un Krievijas Federācijas valsts robežas demarkācija” | **Kopā (2):** | **42 452** | | EKK 5200 | 42 452 | | 3) Pārdale, lai veiktu depo ēku pielāgošanu Valsts ugunsdzēsības un glābšanas dienesta vajadzībām | **Kopā (3):** | **35 982** | | EKK 5240 | 22 491 | | EKK 5250 | 13 491 |   Projektam nav ietekmes uz kopējiem valsts budžeta ieņēmumiem un izdevumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. | | | | | | |
| 8. Cita informācija | Aprēķinos norādītas indikatīvās izmaksas. Izdevumi pa izdevumu EKK un apakšpasākumiem var tikt precizēti atbilstoši faktiskajai situācijai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Pilsonības un migrācijas lietu pārvalde, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

24.05.2019 9:51

2303

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)